Ο Φοιτητικός Σύλλογος του τμήματος Φυσικής του Πανεπιστημίου Θεσσαλίας με έδρα τη Λαμία, μέλος της Διεθνούς Ομοσπονδίας Φοιτητών Φυσικής (International Association of Physics Students {iaps}), διοργανώνουν το πρώτο πανελλήνιο προκριματικό σκέλος του Διεθνούς Διαγωνισμού Θεωρητικής Φυσικής  «PLANCKS 2021: Hellenic Preliminary Lamia 24-25 April».

Πρόκειται για έναν διεθνούς επιπέδου διαγωνισμό Θεωρητικής Φυσικής με συμμετέχοντες προπτυχιακούς και μεταπτυχιακούς φοιτητές διαγωνιζόμενους σε τετραμελείς ομάδες ανά τμήμα και σχολή Φυσικής.

Η εκδήλωση έχει διάρκεια δύο ημερών, περιλαμβάνει τον γραπτό διαγωνισμό, κοινωνικές δραστηριότητες, εκδρομές και ομιλίες σε ενδιαφέροντα και καινοτόμα θέματα της Θεωρητικής Φυσικής.

Πρωτεύων στόχος είναι η ενθάρρυνση και όξυνση του ενδιαφέροντος των συμμετεχόντων ανακαλύπτοντας το ερευνητικό επιστημονικό υπόβαθρο της Ελληνικής Πανεπιστημιακής Κοινότητας μέσω της δημιουργίας ενός περιβάλλοντος συνεργασίας και ανταλλαγής ιδεών και εμπειριών. Τα θέματα καλύπτουν ποικίλους τομείς της Φυσικής, η δυσκολία των οποίων είναι τρίτου και τέταρτου ακαδημαϊκού έτους.

Στις 24-15 Απριλίου 2021, διοργανώνεται για πρώτη φορά στην Ελλάδα, ο Εθνικός Προκριματικός Διαγωνισμός με συμμετέχοντες το σύνολο των 8 τμημάτων και σχολών Φυσικής που λειτουργούν στην χώρα μας, σε συνδιοργάνωση με τον Οργανισμό Πολιτιστικής Ανάπτυξης της Περιφέρειας Στερεάς Ελλάδας.

Ο προκριματικός διαγωνισμός (διάρκειας 3 ωρών) πλαισιώνεται με πλήθος επιστημονικών ομιλιών από καταξιωμένους Καθηγητές και Επιστήμονες με θέματα από τον τομέα της Θεωρητικής Φυσικής, φοιτητικών workshop και δραστηριοτήτων αλληλεπίδρασης.

Ταυτόχρονα, η πλήρης κινηματογράφηση της εκδήλωσης θα εξασφαλίσει την συνεχή πρόσβαση της Ακαδημαϊκής και Τοπικής Κοινότητας, ενώ ταυτόχρονα θα επιτρέψει την ανάδειξη των εργασιών του Διαγωνισμού. Η νικήτρια ομάδα του προκριματικού θα έχει την ευκαιρία και την καταξίωση να διαγωνιστεί στην τελική φάση του διαγωνισμού στο Πόρτο της Πορτογαλίας εκπροσωπώντας την Ελλάδα διεκδικώντας το έπαθλο των τριών πρώτον θέσεων.

Η διοργανώτρια πόλη Λαμία, πρωτεύουσα της Στερεάς Ελλάδας, θα φιλοξενήσει τον διήμερο διαγωνισμό του Ελληνικού Προκριματικού στις 24 και 25 Απριλίου 2021 με παραπάνω από 40 διαγωνιζόμενους και 100 θεατές, ενώ η εκδήλωση θα είναι ανοικτή και διαθέσιμη για την ευρύτερη κοινότητα.

Η διοργάνωση πραγματοποιείται υπό την αιγίδα του τμήματος Φυσικής του Πανεπιστημίου Θεσσαλίας, την υποστήριξη της Περιφέρειας Στερεάς Ελλάδας και του Χορηγού μας Εκδόσεων Κλειδάριθμος.

Η διοργανωτική επιτροπή ευχαριστεί ιδιαίτερα τον Αντιπεριφερειάρχη κ. Κυρμανίδη Ηλία και την Περιφερειακή Σύμβουλο κ. Αγγελοπούλου Σοφία για την συνεχή υποστήριξη και τις ενέργειές τους που επέτρεψαν την υποδοχή του Διεθνούς Διαγωνισμού για πρώτη φορά στην Ελλάδα